Knocked Out Loaded

Knocked Out Loaded er det 24. studioalbumet til Bob Dylan og kom ut på Columbia Records den 14. juli 1986.

Albumet fekk dårleg kritikk då det kom ut og vert framleis av somme kritikarar rekna som eit av dei dårlegare albuma til Dylan. Den 11 minuttar lange, episke «Brownsville Girl», skriven i lag med Sam Shepard, har likevel vorte omtalt som ein av dei beste songane hans av enkelte kritikarar.Gray, The Bob Dylan Encyclopedia, 95-100

Albumet selde dårleg og nådde 53. plassen i USA, 35. plassen i Storbritannia og niandeplassen i Noreg.

Komposisjon
Albumet inneheld tre coverversjonar, tre samarbeid med andre låtskrivarar og to songar av Dylan sjølv. Det meste av albumet vart innspelt våren 1986, men innspelinga eller miksinga av eit av spora, «Got My Mind Made Up», skjedde i juni. Fleire av songane på albumet var baserte på innspelinga frå 1984 og 1985.

Plateomslag

Plateomslaget er ei omarbeiding av framsida av Spicy Adventure Stories-utgåva frå januar 1939.

Mottaking
Albumet fekk stort sett negativ kritikk og berre ein nyskriven versjon av eit unytta opptak («New Danville Girl», omdøypt «Brownsville Girl») frå Empire Burlesque-innspelingane fekk positiv omtale. Robert Christgau kalla songen «ein av dei flottaste og mest latterlege av Dylan sine store, latterleg episke songar.»

«Knocked Out Loaded er til sjuande og sist deprimerande», skreiv Anthony DeCurtis i meldinga si for Rolling Stone, «fordi den slurvete karakteren av eit lappverk indikerer at Dylan ikkje gav ut dette albumet fordi han hadde noko særskild å sei, men fordi han skulle få godt betalt på turneen hans i 1986. Enno verre er det at det indikerer at Dylan totalt manglar ei kunstnarisk retning.» I Howard Sounes-boka Down The Highway: The Life Of Bob Dylan vert et skrive at Dylan skal ha sagt «om platene mine berre sel ei viss mengd likevel, kvifor skal eg då bruke lang tid på å setje dei saman?»

Dylan har spelt eit par songar får albumet på konsertane sine: «Driftin' Too Far From Shore», med 14 konsertar (alle utanom ein i 1988), er den mest framførte. Fire songar er aldri spelte på scenen.

I nyare år har albumet fått ein kultstatus blant Dylanfans som meiner albumet er hans minst forståtte verk, men kritikarane er framleis stort sett negative og Rolling Stone kalla det nyleg «den absolutte botnen i karrieren til Dylan».

Albumet vart nymastra og gjeve ut på ny i 2013 som ein del av plateboksen The Complete Albums Collection, Vol. One.

Innhald

Medverkande
 Bob Dylan – gitar, munnspel, klaverinstrument, vokal, produsent

Andre medverkande
 Mike Berment – steeltrommer
 Peggie Blu – korvokalist
 Majason Bracey – korvokal
 Clem Burke – trommer
 T Bone Burnett – gitar
 Mike Campbell – gitar
 Carolyn Dennis – korvokal
 Steve Douglas – saksofon
 Howie Epstein – bassgitar
 Anton Fig – trommer
 Lara Firestone – korvokal
 Milton Gabriel – steeltrommer
 Keysha Gwin – korvokal
 Don Heffington – trommer
 Muffy Hendrix – korvokal
 April Hendrix-Haberlan – korvokal
 Ira Ingber – gitar
 James Jamerson jr. – bassgitar
 Dewey B. Jones II – korvokal
 Phil Jones – conga
 Al Kooper – klaverinstrument
 Stan Lynch – trommer
 Steve Madaio – trompet
 Queen Esther Marrow – korvokal
 Larry Mayhand – korvokal
 John McKenzie – bassgitar
 Vince Melamed – klaverinstrument
 Larry Meyers – mandolin
 Angel Newell – korvokal
 Herbert Newell – korvokal
 John Paris – bassgitar
 Bryan Parris – steeltrommer
 Al Perkins – steelgitar
 Tom Petty – gitar
 Crystal Pounds – korvokal
 Raymond Lee Pounds – trommer
 Madelyn Quebec – korvokal
 Vito San Filippo – bassgitar
 Carl Sealove – bassgitar
 Patrick Seymour – klaverinstrument
 Jack Sherman – gitar
 Daina Smith – korvokal
 Maia Smith – vokal
 Medena Smith – korvokal
 Dave Stewart – gitar
 Benmont Tench – klaverinstrument
 Annette May Thomas – korvokal
 Damien Turnbough – korvokal
 Ronnie Wood – gitar
 Chyna Wright – korvokal
 Elesecia Wright – korvokal
 Tiffany Wright – korvokal

Produksjon
 Britt Bacon – lydteknikar
 Judy Feltus – lydteknikar
 Greg Fulginiti – mastering
 Don Smith – lydteknikar
 George Tutko – lydteknikar

Kjelder

Denne artikkelen bygger på «Knocked Out Loaded» frå ,  den 3. oktober 2010. 
 oppgav desse kjeldene:

Kategori:Musikkalbum frå 1986
Kategori:Album produserte av Bob Dylan
Kategori:Bob Dylan-album
Kategori:Columbia Records-album